Հաջողությամբ ու ձեռքբերումներով ներշնչեց նաև Կենտրոնական բանկի փոխնախագահ Ներսես Երիցյանը՝ շեշտը դնելով փոփոխության առաջամարտիկ լինելու կարևորության վրա։ Ըստ նրա՝ փոփոխության առաջամարտիկը նա է, ով «փոխում է մարդկային կարողությունը, թույլ է տալիս մարդկանց ավելի շատ բան անել և աշխարհի համար առավել լավ հեռանկարներ է գտնում»։ Նա կարևորեց տեսլական ունենալու հանգամանքը, եղածով չբավարարվելու ձգտումը, սեփական տեսլականն ուրիշներին ներկայացնելը և դրա հրատապությունը մեկնաբանելը, ինքն իրեն ոգևորելը, նրբանկատ լինելն ու թիմ կառուցելը։ Պարոն Երիցյանը հավելեց. «Փոփոխության առաջամարտիկները պետք է հաջողություն ապահովեն, իսկ ներդրումներն արդեն կհաջորդեն դրան։ Անպայման չէ հաջողությունների բազում պատմություններ ունենալ. անհրաժեշտ են միայն ամենախոսունները»։